LEO จัดงานแถลงข่าวเปิดแผนธุรกิจปี 64
LEO จัดงานแถลงข่าวเปิดแผนธุรกิจปี 64 ณ ห้อง Shanghai ชั้น 2 โรงแรมสวิสโฮเต็ล กรุงเทพฯ รัชดา เมื่อเร็วๆ นี้
11 มี.ค. 2564

นายเกตติวิทย์ สิทธิสุนทรวงศ์ ประธานเจ้าหน้าที่บริหาร พร้อมด้วย นายมานพ ปัจวิทย์ ประธานเจ้าหน้าที่ฝ่ายการเงิน บริษัท ลีโอ โกลบอล โลจิสติกส์ จำกัด (มหาชน) หรือ LEO ร่วมแถลงข่าวเปิดแผนธุรกิจ ปี 2564 ตั้งเป้ารายได้โตเพิ่มขึ้น 25% จากปีก่อน เนื่องจากธุรกิจการให้บริการขนส่งสินค้าระหว่างประเทศ ทั้งการนำเข้าและส่งออกเริ่มกลับมาเติบโตอย่างต่อเนื่อง
โดยล่าสุด ร่วมทุนกับ Cardinal UK จัดตั้งบริษัท คาร์ดินัล มาริไทม์ (ประเทศไทย) เพื่อให้บริการโลจิสติกส์ และการขนส่งสินค้าระหว่างประเทศโดยเน้นการพัฒนาตลาดในประเทศอังกฤษและยุโรปเหนือ โดยบริษัทฯถือหุ้น 51% ที่เหลือ 49% เป็นของ Cardinal UK คาดจะช่วยเพิ่มปริมาณธุรกิจและลูกค้ามากกว่า 1 เท่าตัว สำหรับงานดังกล่าวจัดขึ้น ณ ห้อง Shanghai ชั้น 2 โรงแรมสวิสโฮเต็ล กรุงเทพฯ รัชดา เมื่อเร็วๆ นี้